Todistettavasti syyllinen (1. tuotantokausi)

Televisiosarjan Todistettavasti syyllinen ensimmäistä tuotantokautta alettiin esittää Yhdysvalloissa 28. syyskuuta 2003 ja Suomessa MTV3-kanavalla 1. kesäkuuta 2004. Sen avausjakso sai Yhdysvalloissa yli 15,5 miljoonaa katsojaa.

 Jaksot 

 # Suomenkielinen nimi Alkuperäinen nimi Ohjaaja  Käsikirjoittaja  Esityspäivä (USA) Esityspäivä (Suomi) Katsojia (miljoonissa; USA)  1  Uusin silmin  Look Again  Mark Pellington  Meredith Stiehm  28. syyskuuta 2003  1. kesäkuuta 2004  15.55Lilly Rushin johdolla Philadelphian etsiväyksikkö tutkii selvittämättömiä murhia vuosien takaa. Vuonna 1976 teinityttö Jill Shelby hakattiin kuoliaaksi rikkaiden naapureidensa tenniskentällä, kun talossa oli juhlat. Perheen syöpää sairastava entinen taloudenhoitaja pelkäsi aikoinaan työpaikkansa puolesta, mutta kertoo nyt nähneensä tapahtuman. Alun perin jutussa epäiltiin perheen veljeksiä, joista toinen oli myös Jillin poikaystävä. 2  Sormuksin kahlittu  Gleen  Paris Barclay  Jan Oxenberg  5. lokakuuta 2003  8. kesäkuuta 2004  13.96Tiimi tutkii vuonna 1983 tapahtunutta nuoren äidin Dana Deamerin murhaa. Dana kuoli kotonaan pesuainepakkauksessa olleen pommin räjähdyksessä vähän ennen kuin hänen oli tarkoitus todistaa oikeudessa itsensäpaljastajaa vastaan. Danan tytär, joka oli äitinsä kuollessa vain viisivuotias, on yhä vakuuttunut miehen syyllisyydestä. Syyllinen löytyy kuitenkin lähempää kuin hän osasi odottaa. 3  Kissoja ja kissaihmisiä  Our Boy Is Back  Bryan Spicer  Tracy Kravetz  12. lokakuuta 2003  15. kesäkuuta 2004  12.82Kun sarjaraiskaaja lähettää etsiville viestin, jossa kertoo paluustaan Philadelphiaan viiden vuoden poissaolon jälkeen, he alkavat tutkia yliopisto-opiskelijan selvittämätöntä murhaa vuodelta 1998. Naisen epäiltiin olleen yksi sarjaraiskaajan uhreista ja nyt tekijällä on aikomus iskeä uudelleen. Lilly toivoo löytävänsä syyllisen erään tämän uhrin avulla, joka pystyy kuvailemaan hänet. Pääepäilty ei suostunut aikoinaan antamaan dna-näytettä. 4  Kunnollinen perhe  Churchgoing People  Mark Pellington  Meredith Stiehm  19. lokakuuta 2003  22. kesäkuuta 2004   11.62Tiimi avaa uudelleen tapauksen vuodelta 1990, kun Alzheimerin tautia sairastava leski alkaa kokea toistuvia takaumia urkurimiehensä murhayöstä. Perheen lapset, tytär ja poika, ovat etääntyneet toisistaan vuosia aiemmin. Poika hoivaa yhä sairasta äitiään, ja tytär on elänyt epäuskossa isänsä viimeisistä hetkistä. Lilly haluaa tutkia juttua kun se vielä on mahdollista, ja lopulta karmiva totuus paljastuu. 5  Juoksija  The Runner  David Straiton  Veena Cabreros Sud  26. lokakuuta 2003  30. kesäkuuta 2004  14.08Huumeriippuvainen nainen tuo etsiville vanhan kasetin, jolla kuuluu vuonna 1973 tapahtuneen murhan laukaukset sekä arvoitukselliset huudot. Uhri Joe Washington oli aloitteleva poliisi, joka tapahtumayönä vastasi hälytykseen huumeiden saastuttamalla alueella. 6  Rakkauden tähden  Love Conquers Al  Greg Yaitanes  Kim Newton  9. marraskuuta 2003  7. heinäkuuta 2004  14.39Tuomittu pikkurikollinen paljastaa lievemmän rangaistuksen toivossa nähneensä nuoren miehen pesevän verta autostaan samana yönä, kun teini-ikäinen lenkkeilijä Paige Pratt murhattiin. Tytön poikaystävää Al Clarksonia pidettiin syyllisenä ja hän on kärsinyt murhatuomiota jo yli kaksikymmentä vuotta. 7  Vihan kylmä kosketus  A Time to Hate  Deran Sarafian  Jan Oxenberg  16. marraskuuta 2003  14. heinäkuuta 2004  13.95Nuori baseball-pelaaja Daniel Holtz hakattiin kuoliaaksi homobaarin takaisella kujalla vuonna 1964. Nyt pojan iäkäs äiti toivoo murhan selviävän ennen hänen kuolemaansa. Daniel oli ennen kuolemaansa juuri paljastunut homoseksuaaliksi. Lilly avaa jutun uudelleen ja saa selville, että syyllinen on saattanut olla poliisi. 8  Perhosen lento  Fly Away  James Whitmore, Jr.  Veena Cabreros Sud  30. marraskuuta 2003  21. heinäkuuta 2004  16.46Nuori äiti Rosie Miles herää koomasta kaksi vuotta sen jälkeen, kun surullinen onnettomuus vei hänen kuusivuotiaan tyttärensä Toyan hengen. Juttu avataan nyt uudestaan, mutta äiti ei muista yöstä juuri mitään. Lilly tahtoo kipeästi ratkaista jutun ja ilmenee, että onnettomuuteen saattoi olla osallisena ulkopuolinen henkilö. 9  Oman kullan pauloissa  Sherry Darlin’  Rachel Talalay  Sean Whitesell  7. joulukuuta 2003  28. heinäkuuta 2004  16.11Lilly saa oudon puhelinsoiton mieheltä, joka väittää murhanneensa isoäitinsä vuonna 1989 ja haudanneensa tämän talon kellariin. Ruumis löytyy, mutta etsivät joutuvatkin kovan työn eteen murhaajan nappaamiseksi. 10  Liftaaja  The Hitchhiker  Marita Grabiak  Sean Whitesell  21. joulukuuta 2003  4. elokuuta 2004  13.95Kuusi vuotta vanha liftarin murha otetaan uudelleen tutkintaan, kun kaksi samanlaista tapausta tulee Lillyn tietoon eri osavaltioista. Vuonna 1997 eräs nuorimies liftasi Philadelphiaan Atlantic Citystä ja nousi tappajan kyytiin. Uhri oli juuri voittanut suuren summan rahaa kasinolla. 11  Harhauttaja  Hubris  Agnieszka Holland  Stacy Kravetz & Kim Newton  11. tammikuuta 2004  11. elokuuta 2004  15.20Opiskelijatyttö Holly Richardsonin murha vuodelta 1995 otetaan uuteen käsittelyyn, kun yliopiston professori Roy Minard tuo Lillylle tiedon, että eräs ilotyttö on vastikään murhattu täsmälleen samalla tavalla. Professorilla oli ollut suhde kuolleeseen opiskelijaan ja hänen uransa päättyi häpeällisesti, kun häntä pidettiin syyllisenä tämän murhaan. 12  Sinetöidyt huulet  Glued  Peter Markle  Tyler Bensinger  18. tammikuuta 2004  18. elokuuta 2004  12.80Kahdeksanvuotiaan Timothy Barnesin selvittämätön murha vuodelta 1980 vaivaa Lillyn esimiestä komisario Stillmania, ja hän pyytää Lillyä avaamaan jutun uudelleen. Poika oli pyörtynyt iskusta kasvoihin ja paleltunut lumihankeen. Nyt epäillyiksi joutuvat katolinen pappi, liimanimppaajateini ja pojan äiti. Vaikka aikaa on kulunut eikä uusia todisteita ole, pystyy tiimi kaivamaan esille jotain arvokasta. 13  Kirjeystävät  The Letter  Tim Hunter  Veena Cabreros Sud  25. tammikuuta 2004  25. elokuuta 2004  15.75Nuori afroamerikkalainen nainen haluaa ratkaista isoäitinsä murhan vuodelta 1939 ja tuo etsiville uutta tietoa. Pienten tiedonmurusten avulla Lilly kampeaa juttua eteenpäin. Sadie Douglasia epäiltiin prostituoiduksi, jonka asiakas tappoi, mutta uusien todisteiden mukaan nainen oli ollut viestinvaihdossa valkoihoisen maitomiehen kanssa. Rotujännitteillä sekä salaisella romanssilla oli kohtalokkaat seuraukset. 14  Pieni poika laatikossa  The Boy in the Box  Karen Gaviola  Meredith Stiehm  15. helmikuuta 2004  9. helmikuuta 2005  17.33Lilly saa tutkittavakseen kuusivuotiaan pojan selvittämättömän murhan vuodelta 1958, kun kirkon portaille jätetään matkalaukku, jossa on pojan kuva ja vanha cowboy-hattu. Pojan ruumis löytyi pahvilaatikosta metsiköstä Philadelphian ulkopuolella. Poikaa ei aikoinaan kyetty tunnistamaan, eikä häntä ollut ilmoitettu edes kadonneeksi. Nyt ilmenee, että poika oli peräisin orpokodista, ja epäilykset kohdistuvat hänet kasvattaneiden ankarien nunnien suuntaan. 15  Tanssin huumaa  Disco Inferno  James Whitmore, Jr.  Tyler Bensinger  22. helmikuuta 2004  16. helmikuuta 2005  15.33Vuonna 1978 palaneen yökerhon raunioista löytyy pääkallo, jonka sisään on painunut luoti. Diskon palossa menehtyi aikoinaan myös 22 muuta ihmistä, eikä palon syy koskaan selvinnyt. Tapaus avataan uudestaan ja Lilly jututtaa murhatun miehen silloista tyttöystävää, joka oli myös diskossa palon aikaan. Etsivät epäilevät tuhopolttoa, jonka oli tarkoitus peittää murha. 16  Avunantajat  Volunteers  Allison Anders  Jan Oxenberg  7. maaliskuuta 2004  23. helmikuuta 2005  15.98Vanhan rakennuksen alta löydetään kahden hipin ruumiit, valkoihoisen naisen ja mustan miehen, jotka katosivat vuonna 1969. Kun selviää, että nuoret tekivät vapaaehtoistyötä salaisella aborttiklinikalla, herää myös epäilys murhien motiivista. 17  Perillinen  The Lost Soul of Herman Lester  Tim Matheson  Sean Whitesell  14. maaliskuuta 2004  2. maaliskuuta 2005  15.92Nuoren koripallotähden murhatapaus vuodelta 1987 avataan uudelleen, kun uhrin poika saa tappouhkauksen. Herman Lester murhattiin vain vähän sen jälkeen, kun hän oli johdattanut joukkueensa osavaltion mestaruuteen. NBA-uraa kaavaileva poika ei koskaan tuntenut isäänsä, mutta tahtoo nyt selvittää mitä tälle tapahtui. 18  Hyviä aikeita  Resolutions  Alex Zakrzevski  Kim Newton  28. maaliskuuta 2004  9. maaliskuuta 2005  14.26Perheenisä kuolee yliajon uhrina uudenvuodenyönä 1999. Kun muistikatkoksista kärsivä alkoholisti myöhemmin tunnustaa ajaneensa sinä yönä jonkun yli ja paenneensa paikalta, Lilly päättää ottaa jutun uudelleen tutkinnan alle. Etsivät alkavat epäillä murhaa onnettomuuden sijaan. 19  Verisiteet  Late Returns  David Straiton  Jay Beattie & Dan Dworkin  4. huhtikuuta 2004  16. maaliskuuta 2005  14.25Kotinsa eteen ammutun miehen asunnosta löydetään todisteita selvittämättömään kongressiavustajan tapaukseen vuodelta 1992, ja Lilly päättää tutkia asiaa tarkemmin. Nuori nainen työskenteli demokraattiselle puolueelle ja hän päätyi niska murtuneena Delawarejokeen presidentinvaali-iltana. 20  Ahneus  Greed  Karen Gaviola  Stacy Kravetz  18. huhtikuuta 2004  23. maaliskuuta 2005  12.93Vuonna 1985 pörssimeklari Charles Danville tapettiin, mutta syyllistä ei koskaan löytynyt. Tiimi avaa jutun uudelleen, kun selviää ettei mies ehkä joutunutkaan pieleen menneen autovarkauden uhriksi. Miehestä ja hänen asiakassuhteistaan tulee ilmi kaikenlaista. 21  Äidinvaistot  Maternal Instincts  Kevin Hooks  Laurie Arent  25. huhtikuuta 2004  30. maaliskuuta 2004  14.83Nuori äiti murhattiin kolmevuotiaan poikansa silmien edessä vuonna 1989. Psykologi pyytää tiimiä ottamaan tapauksen uudelleen tutkintaan, sillä nyt 17-vuotias poika on juuttunut sijaishuoltojärjestelmään, hänellä on käyttäytymishäiriöitä ja hän näkee painajaisia äitinsä kuolemasta. Käy ilmi, ettei nainen ollutkaan sellainen kuin kaikki luulivat. 22  Täydellinen suunnitelma  The Plan  Agnieszka Holland  Veena Cabreros Sud  2. toukokuuta 2004  6. huhtikuuta 2005  14.39Vuonna 1999 sotilasakatemian uintivalmentajan hukkumista pidettiin onnettomuutena. Juttu avataan uudestaan, kun etsivät saavat käsiinsä viestin, jossa kerrotaan sen olleen murha. Paljastuu, että uhri oli pedofiili, jolloin murhan motiivi vaikuttaa selvältä. 23  Ensirakkaus  Lover’s Lane  Nelson McCormick  Meredith Stiehm  23. toukokuuta 2004  13. huhtikuuta 2005  14.53Dna-testit paljastavat, että väärä mies tuomittiin vankilaan vuonna 1986 tapahtuneesta 15-vuotiaan tytön raiskauksesta ja murhasta, joka tapahtui suositulla treffipaikalla. Tiimi avaa Eve Kendallin tapauksen uudelleen ja selviää, että tytöllä olisi ollut ottajia. Nyt etsivien olisi löydettävä hänen todellinen murhaajansa.

 Lähteet 

Luokka:Tuotantokaudet